# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SOCIETATEA NATIONALA DE GAZE NATURALE " ROMGAZ " SA** , cu sediul în Str. P-ta. C.I.MOTAS, Nr. 4, Mediaş, Judetul Sibiu, cu punctul de lucru Lucrari pregatitoare provizorii, foraj si probe de productie la sonda 953 Bis Frasin, cu adresa Str. extravilan, Nr. f.n., Frasin, Judetul Suceava, înregistrată la APM Suceava cu nr. 2065/13.03.2015, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin Legea nr.49/2011,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 26.03.2015, că proiectul Lucrari pregatitoare provizorii, foraj si probe de productie la sonda 953 Bis Frasin, propus a fi amplasat în extravilanul localitatii Frasin nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2, punct 2, lit. e si la pct.1, lit. d;

 b) Sonda este amplasată in extravilanul orasului Frasin, localitatea Bucsoaia, la cca. 2,6 Km nord-vest de Secţia de Gaze Frasin, la cca. 1,1 km est de sonda 904 Frasin, la cca. 3 km nord-est de centrul localităţii Frasin şi la cca. 6,0 km nord -vest de centrul localităţi Gura Humorului.Accesul la locaţia sondei se va efectua din drumul forestierDF 24 ce leagă localitatea Frasin de sondele din zonă (951, 906 etc), drum aflat în condiţii bune.

Pentru realizarea obiectivului “Lucrări pregătitoare provizorii, foraj şi probe de producţie la sonda 953 Bis Frasin” este necesara o suprafaţă totală de 6927 m2 din care prin ocupare temporara o suprafata de 3773 m2..Terenul necesar obiectivului in suprafata de 3773 m2.,teren forestier din domeniul public al statului, administrat de Ocolul Silvic Frasin este situat in U.P. IV Beltag, u.a. 51F = 1306 m2 si 54F = 2467 m2. Terenul in suprafata de 3154 m2 a fost scos definitiv din fond forestier conform Aprobarii nr. 10/05.07.2001 emisa de I.T.R.S.V. Suceava pentru darea in folosinta catre S.N.G.N. Romgaz S.A. Medias. Suprafaţa care se va scoate temporar din circuitul silvic ( 3773 m2 ) se va reda în circuitul silvic apta de a fi impadurita.

Sonda 953 Bis Frasin reprezintă resăparea sondei 953 Frasin de pe vechiul amplasament (gura sondei având aceleaşi coordonate), cu obiectiv geologic Badenian şi Albian în limita adâncimii proiectate de 4400 m TVD. *Forajul* a inceput in 08.04.1997 si s-a incheiat in 09.05./14.06.1999 realizând adâncimea de 4370 m (adâncimea proiectată = 4300 m). Sonda a fost pusa in productie in septembrie 1999 la intervalul: 4302-4255=30 m (Albian) si s-a extras un volum de 93.81 mil. m.c. pana in octombrie 2003. In perioada 29.10.2003-14.11.2003 la sonda s-au executat lucrari de interventie. Sonda a fost abandonata din exploatare experimentala cu avizul A.N.R.M. nr. 377-C/10.12.2007. În urma consideraţiilor geologice a fost elaborată documentaţia „Memoriu geologic privind ridicarea abandonării sondei de explorare - prospecţiune nr. 953 Frasin şi reluarea lucrărilor la sondă”.

Suprafaţa totala a terenului destinat realizării proiectului este de 6927 m2, teren extravilan cu destinaţie silvica, închiriat de la Ocolul Silvic Frasin.

Coordonatele locaţiei proiectate sunt :

X = 674409.69

Y = 561244.16

În vederea realizării obiectivului se vor efectua următoarele:

***Lucările pregătitoare şi amenajarea careului sondei***

Pentru amenajarea careului sondei se va executa următoarele lucrări de terasamente:

-decolmatare şanţ existent = 90 m3;

-pregătire pat platforma tehnologică şi drum interior = 1568 m2;

Suprafeţele alocate drumului interior şi platformei sunt: platforma tehnologică: 944 m2 ;

drum interior: 624 m2;

n interiorul careului astfel amenajat se va monta instalaţia de foraj F320 3 DH cu acţionare termică împreună cu anexele acesteia (rampă prăjini, habe de noroi, grup motopompă, grup electrogen, distribuitor electric, baracamente, etc.) :hab ptr. detritus: 70 m3 x 1 buc; habe ptr. fluid de foraj rezervă:40 m3 x 9 buc.; hab ptr. curăţire fluid de foraj: 40 m3 x 1 buc.; habă tratare fluid foraj: 40 m3 x 1 buc.; hab ptr. aspiraţie: 40 m3 x 1 buc.;

Principalele lucrări necesare protejării mediului înconjurător în cazul forării sondei constau în:

-şanţ colector i transport ape reziduale, din plci prefabricate de beton armat L = 65 m. anul va avea profil trapezoidal, cu dimensiunile 0,40 m x 1,24 m x 0,40 m;

 -bazin colector ape pluviale i reziduale. Bazinul const dintr-o hab metalic cu capacitatea de 40 m3 ce se va ngropa i proteja cu capac metalic.

 -haba metalice semingropate pentru depozitarea detritusului colectat de la sitele vibratoare. Haba metalic va avea capacitatea de 70 m3 i va fi ngropat la 1 m de nivelul solului.

 -şanţ colector eventuale scursori, din placi prefabricate de beton armat L = 30 m, H = 0,3 m;

 -haba metalice ( V= 1 m3 ) îngropata, în apropierea pompelor de noroi pentru preluarea eventualelor scurgeri.

Detritusul rezultat la foraj va fi transportat şi prelucrat la unul din punctele de lucru stabilit de contractorul de specialitate prin contract.

***Forajul sondei***

Tehnologia de foraj aplicată este tehnologia forajului rotativ, cu circulaţia directă. Echipamentul cu care se va săpa sonda este instalatia de foraj F 320 termică.

* Coloana de ancoraj: ∅ 13.3/8 in x 299 m, cimentată la zi (existentă);
* Coloana tehnică I : ∅ 9.5/8 in x 2150, cu nivel ciment la 280 m (existentă);
* Coloana tehnică II : L ∅ 7 in x 3800 m TVD (3816 m MD) - 2150 m, cimentat pe toată lungimea;
* Coloana exploatare: ∅ 5.1/2 in + 5 in x 4400 m TVD (4421 m MD), cu nivel ciment la 1500 m;

 Sonda urmează a se executa la adâncimea de 4400 m TVD, adâncime pe verticală.

Circuitul complet al fluidului de foraj este următorul :

* fluidul de foraj este aspirat din habe metalice şi refulat sub presiune prin conducte orizontale şi verticale, în capul hidraulic prin prăjini şi orificiile sapei;
* apoi fluidul de foraj încărcat cu detritus urcă prin spaţiul inelar format între prăjini şi pereţii sondei la suprafaţă;
* la suprafaţă fluidul cu detritus trece prin sitele vibratoare, unde are loc îndepărtarea detritusului, după care prin jgheaburi ajunge în habele de stocare;
* fluidul de foraj este curăţat de particulele fine (nisip, rocă) cu ajutorul hidrocicloanelor.sau a unei centrifuge, omogenizat şi tratat.
* fluidul astfel curăţat este recirculat în sondă;
* detritusul separat din fluidul de foraj este stocat în haba metalică de 70 m3  şi se va transporta de către contractorul de foraj la un depozit autorizat de autoritatea de mediu.

 Alimentarea cu apa potabila a personalului care deserveste instalatia de foraj se va realiza prin achizitionare (de catre contractorul lucrarilor) de apa potabila imbuteliata in PET-uri de plastic.Alimentarea cu apă tehnologică a instalaţiei de foraj se va realiza prin transportul cu cisterna, prin grija executantului de la o sursă autorizată şi contorizată.

Apa, este folosită în scop tehnologic şi igienico-sanitar şi constituirea rezervei de combatere a incediilor. Circuitul de utilizare a apei în cadrul instalaţiilor de foraj exclude teoretic posibilitatea formării şi evacuării de ape uzate, apa fiind utilizată în circuit închis. Apa tehnologică este consumată (intră în produs) la prepararea şi corectarea caracteristicilor fluidelor de foraj, precum şi pentru răcire

Apa de zăcământ rezultată în urma probării sondei va fi depozitată temporar în sistemul de stocare apă al sondei (habe metalice) şi va fi transportată cu autocisterne la o sonda de injecţie din zonă autorizată ..

 Apa uzatã menajerã este colectatã în recipienţii speciali, cu care sunt dotate barăcile pentru personal şi transportată la haba de ape uzate de unde va fi reintegrata in circuitul fluidului de foraj.

II. Motivele care au stat la baza luarii deciziei etapei de incadrare in procedura de evaluare adecvata sunt urmatoarele: nu este cazul.

 Condiţiile de realizare a proiectului:

- investiţia se va realiza cu respectarea documentaţiei tehnice depuse precum şi a normativelor şi prescripţiilor tehnice specifice realizării proiectului, a legislaţiei de mediu în vigoare şi a avizelor menţionate în Certificatul de urbanism nr. 10/12.02.2015 emis de Primaria orasului Frasini.

- conform art. 22, alin 1 din HG nr. 445/2009, în situaţia în care, după emiterea acordului de mediu şi înaintea obţinerii aprobării de dezvoltare, proiectul a suferit modificări, titularul proiectului este obligat să notifice în scris autoritatea pentru protecţia mediului emitentă asupra acestor modificări;

-se vor respecta cu stricteţe limitele şi suprafeţele de lucru, modul de depozitare a materialelor şi a rutelor alese pentru transport.

-se vor amenaja locuri de stocare în condiţii de siguranţă pentru mediu şi sănătatea umană a deşeurilor ce vor rezulta din executarea lucrărilor şi se va asigura gestionarea corespunzătoare a acestora în conformitate cu prevederile Legii nr. 211/2011. Deşeurile reciclabile (cca. 5 t deseuri metalice, ambalaje de hartie si carton, etc) colectate pe categorii, conform prevederilor legale, se vor valorifica către firme specializate în colectare/reciclare. Deşeurile menajere se vor colecta şi preda la operatorii locali de salubritate autorizaţi.Ambalajele ramase dupa consumarea chimicalelor sunt recuperate si transportate la magazia de chimicale a contractorului de foraj.

-nivelul de zgomot generat de desfăşurarea lucrărilor se va încadra în prevederile STAS 10009/1988-acustica urbană;

- la finalizarea lucrărilor se vor îndepărta resturile de materiale şi se va reface cadrul natural afectat de execuţia lucrărilor; toate suprafeţele de teren afectate vor fi refăcute şi redate la folosinţa iniţială;

La finalizarea investiţiei titularul are obligaţia de a solicita emitereaautorizaţiei de mediu

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

DIRECTOR EXECUTIV

 Ing. Vasile Osean

 Şef serviciu Avize, Acorduri, Autorizatii

 Ing. Constantin Burciu

 Întocmit,

 Ing. Angela Ignatescu

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.